stanford-oval/wikipedia huggingface dataset:
Avoin yhteiskunta

Avoin yhteiskunta on aina humanismia edistävä yhteiskunta. Käsitteen loi ranskalainen filosofi Henri Bergson, ja sen popularisoi ja edelleen kehitti Karl Popper vuonna 1945 julkaistussa kirjassaan Avoin yhteiskunta ja sen viholliset. Ideaalina demokratia on humaaniuden kehityssuunnan tienviitta. Yhteiskunnan avainominaisuuksia ovat yksilönvapaus ja rauhanomainen itsekorjautuvuus. Edelliset ominaisuudet toteuttavien liberaalien demokratioiden valtiomuodon demokraattisuus on sekundäärinen lisäetu. Avoin yhteiskunta on avoin muutoksille ja perustuu ihmisoikeuksille.
Avoimen yhteiskunnan vastakohta on suljettu yhteiskunta. Avoimessa yhteiskunnassa yksilöt tekevät henkilökohtaisia päätöksiä. Suljetussa eli kollektiivisessa yhteiskunnassa yksilön etu on toissijainen. Suljetun yhteiskunnan piirteitä ovat totalitarismi ja autoritarismi.  Ennaltamäärätyn kehityksen yhteiskunnallisia oppeja Popper kutsuu historisismeiksi, ja näiden uskomusjärjestelmien kehittäjiä suljetun yhteiskunnan edistäjiksi.
Individualismi vastaan kollektivismi

Totalitarismi tukeutuu kollektivismiin vaatimuksenaan se, että yksilön tulee luopua itsekkyydestä ja toimia yhteishyvää silmällä pitäen. Oikeudenmukaisuus samaistetaan ryhmän etuun.
Individualisti huomauttaa, että egoismin vastakohta on altruismi eikä suinkaan kollektivismi. Vallassa oleva yhteiskuntaluokka toimii sekin itsekkäästi ja propagandassaan syyttää itsekkyydestä niitä, jotka eivät alistu.
Yksilön ja valtion suhde

Valtion tehtävä on turvata yksilön perusoikeudet, ja yksilö on siksi valmis luopumaan osasta suvereniteettiaan. Asia kääntyy nurinpäin, kun valtion edun turvaamiseksi lähdetään rajoittamaan kansalaisten oikeuksia. Autoritaristinen valtio eli suljettu yhteiskunta pyrkii valvomaan kansalaistensa mielipiteitä ja jopa moraalia (näitä piirteitä esiintyy myös avoimessa yhteiskunnassa). Moraalisen vastuun siirtäminen pois yksilöltä johtaa moraalin turmeltumiseen. Avoimessa yhteiskunnassa yksilö kontrolloi valtiota eikä päinvastoin.
Popperin määritelmän mukaan suljettu yhteiskunta ei kykene omaehtoisiin muutoksiin. Demokraattiset instituutiotkaan eivät tällöin pysty korjaamaan itseään, vaan korjaamiseen vaaditaan inhimillisiä ponnistuksia.
Popper arvostelee voimakkaasti Platonia, jonka ihanteellinen yhteiskunta, filosofien johtama luokkayhteiskuntainen valtio, on hänen tulkintansa mukaan Sokrateen ja Demokritoksen ajatusten vastainen, vaikka Platon suuresti kunnioittaakin heitä. Popper lainaa Demokritosta: "...ja vaikka harvat saattavat panna alulle toimenpiteen, olemme kaikki kykeneviä sen arvioimiseen."
Vuonna 1947 Popper perusti klassista liberalismia puolustavan Mont Pelerin Society -ryhmän yhdessä ystävänsä Friedrich Hayekin, Milton Friedmanin, Ludwig von Misesin ym. kanssa.
Aiheesta muualla

Kuvia tai muita tiedostoja aiheesta Avoin yhteiskunta Wikimedia Commonsissa
Montferland

| Montferland |
| --- | --- |
 lippu:  vaakuna

 Koordinaatit: 51°56′N, 6°9′E 
Valtio:  Alankomaat
Provinssi:  Gelderland
Hallinto:  
 – Asutustyyppi:  Kunta
 – Pormestari:  Ina Leppink-Schuitema
Pinta-ala:  
 – Kokonaispinta-ala:  106.54 km²
 – Maa:  105.63 km²
 – Josta vettä:  0.91 km² 
Väkiluku (1.2.2008):  34 964
 – Väestötiheys:  331 as./km²
Aikavyöhyke:  UTC+1
 – Kesäaika:  UTC+2
Postinumero:  6940-6942, 7035-7041, 7044-7048
 
 www.montferland.info 
Infobox OKVirheellinen NIMI-arvo: 
Montferland on kunta Alankomaissa, Gelderlandin provinssissa. Asukkaita kunnassa on 34 964 (1.2.2008) ja väestötiheys on 331/km². Kunnan pinta-ala on 106,54 neliökilometriä, josta vettä on 0,91 km². Montferlandin pormestarina toimii Ina Leppink-Schuitema. Kunnan keskuspaikka on Didam.
Montferlandin naapurikunnat ovat Zevenaar luoteessa, Doetinchem koillisessa, Oude IJsselstreek idässä ja Emmerik kaakossa. Etelässä kunta rajoittuu Saksaan.
Nykyinen Montferlandin kunta syntyi kun Berghin ja Didamin kunnat yhdistyivät 1. tammikuuta 2005.
Asutuskeskukset

Azewijn, Beek, Braamt, Didam, Greffelkamp, 's-Heerenberg, Holthuizen, Kilder, Lengel, Loerbeek, Loil, Nieuw-Dijk, Oud-Dijk, Stokkum, Vethuizen, Vinkwijk, Wijnbergen ja Zeddam.
Aiheesta muualla

Kuvia tai muita tiedostoja aiheesta Montferland Wikimedia Commonsissa
Virallinen kotisivu (hollanniksi) (ranskaksi) (englanniksi) (saksaksi)
Kartta Montferlandin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Tuulimylly Zeddamin kylässä.
Mäntykangas

Mäntykangas eli kuiva kangas on kuiva hiekkapohjainen metsätyyppi, jonka pääasiallisena puulajina on mänty.
Mäntykangas on myös  yleinen metsäalueiden ja tilojen nimi Suomessa. Mäntykangas-nimisiä asuinalueita:
Mäntykangas, Kokkolan kaupunginosa
Mäntykangas, asuinalue Kotkassa Otsolan kaupunginosassa
Mäntykangas, asuinalue Kuopiossa Vehmersalmen kirkonkylällä
Mäntykangas, asuinalue Vieremän kirkonkylällä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mäntykangas”, voi hakea sivunnimihaulla, laajalla sivunnimihaulla tai tekstihaulla.
Mountain View

Mountain View voi viitata seuraaviin paikannimiin:
Yhdysvallat

Mountain View (Arkansas)
Mountain View (Kalifornia), kaupunki Santa Claran piirikunnassa
Mountain View (Contra Costan piirikunta)
Mountain View (Humboldt'n piirikunta)
Mountain View (Colorado)
Mountain View (Georgia)
Mountain View (Havaiji)
Mountain View (Missouri)
Mountain View (New Mexico)
Mountain View (Etelä-Carolina)
Mountain View (Oklahoma)
Mountain View (Texas)
Mountain View (Uintan piirikunta, Wyoming)
Mountain View (Natronan piirikunta, Wyoming)
Kanada

Mountain View'n piirikunta, Alberta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mountain View”, voi hakea sivunnimihaulla, laajalla sivunnimihaulla tai tekstihaulla.
Monacon parlamenttivaalit 2023

Monacon parlamenttivaalit 2023 toimitettiin 5. helmikuuta 2023. Vaaleissa valittiin 24 edustajaa maan kansallisneuvostoon viiden vuoden ajaksi. Valituista 11 oli naisia. UNM-liitto, johon kuului liberaaleista, keskusta-oikeistolaisista ja konservatiiveista, sai vaaleissa kaikki 24 paikkaa haltuunsa. Vaalien äänestysprosentti oli 57,3. Vaaleja kuvattiin historiallisiksi.
Athabascan öljyhiekka

Athabascan öljyhiekkaesiintymän sijainti.
Athabascan öljyhiekka on Kanadassa Albertassa, Wood Buffalon kunnan alueella sijaitseva laaja öljyhiekkaesiintymä. Varanto on arvioitu kokonaisuudessaan toiseksi suurimmaksi ”öljyesiintymäksi” Saudi-Arabian öljyn jälkeen. Öljyn uuttaminen hiekasta vie 30–50 prosenttia öljyn energiasisällöstä. Vedentarve on 2,5–4-kertainen saatuun öljyyn verrattuna.
Laajuus

Hiekasta erotetun öljyn määrä alueella on arvioitu vastaavan 173 miljardia tynnyriä öljyä nykytekniikalla tai 315 mrd. tynnyriä öljyä uusilla tekniikoilla. Varanto on arvioitu toiseksi suurimmaksi ”öljyesiintymäksi” Saudi-Arabian öljyn jälkeen.
Kaivos

Kaivos on vaatinut 6 500 hehtaarin rämeen ja metsän raivausta. Öljyhiekka kerätään 75 metriä syvästä avolouhoksesta.
Vesi

Syvemmältä uuttaminen vaatii vettä ja höyryä. Vedentarve on 2,5–4-kertainen saatuun öljyyn verrattuna. Jätteenä syntyy jätevettä ja myrkyllistä jätettä. Albertan viranomaiset sallivat louhoksen ottavan 359 miljoonaa kuutiota vettä läheisestä Athabascajoesta vuosittain. Määrä on kaksinkertainen miljoonan asukkaan Calgaryn kulutukseen verrattuna. Kanadan energiavirasto (National Energy Board) kyseenalaisti massiivisen vedenkäytön kestävyyden vuonna 2006.
Energiantarve

Öljyn uuttaminen hiekasta vie 30–50 prosenttia öljyn energiasisällöstä. Kanadan vihreän puolueen johtajan Elizabeth Mayn ja Sierra Clubin johtokuntajäsenen Zoé Caron mukaan öljy viedään Yhdysvaltojen energiatehottomien autojen kulutukseen.
Ashley Eckstein

| Ashley Eckstein |
| --- | --- |
 Eckstein vuonna 2024.
Henkilötiedot
Koko nimi:  Maria Ashley Eckstein
Syntynyt: 22. syyskuuta 1981 (ikä 43) Louisville, Kentucky
Kansalaisuus:   Yhdysvallat
Aiheesta muualla
www.ashleyeckstein.com
IMDb
Maria Ashley Eckstein (o.s. Drane; s. 22. syyskuuta 1981, Louisville, Kentucky, Yhdysvallat) on yhdysvaltalainen näyttelijä. Hänet tunnetaan parhaiten Ahsoka Tanon ääniroolista Tähtien sota -mediasarjaan kuuluvissa animaatioissa.
Filmografia > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2007 | Sydney White | Sydney White | Alicia |
| 2008 | Star Wars: The Clone Wars | Star Wars: The Clone Wars | Ahsoka Tano |
Filmografia > Televiosarjat

| Vuodet | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2001 | Kunnian miehet | JAG | Lisa Rossbach |
| 2003 | 70's Show | That '70s Show | Julie |
| 2003–2006 | That's So Raven | That's So Raven | Muffy |
| 2004 | Drake & Josh | Drake & Josh | Susan |
| 2006 | Poika tulevaisuudesta | Phil of the Future | Grace |
| 2008 | Vaihdokit | The Replacements | Bailey |
| 2008–2020 | Star Wars: The Clone Wars | Star Wars: The Clone Wars | Ahsoka Tano |
| 2014–2017 | Ultimate Spider-Man | Ultimate Spider-Man | Tikari |
| 2014–2018 | Star Wars Rebels | Star Wars Rebels | Ahsoka Tano |
| 2019 | Avengers Assemble | Avengers Assemble | Elanna |
| 2020 | She-Ra and the Princesses of Power | She-Ra and the Princesses of Power | Tallstar |
| 2022 | Star Wars: Tales of the Jedi | Star Wars: Tales of the Jedi | Ahsoka Tano |
Aiheesta muualla

Virallinen sivusto
Ashley Eckstein Internet Movie Databasessa. (englanniksi)
Ashley Eckstein Elonetissä.
Monacon parlamenttivaalit 2018

Monacon parlamenttivaalit 2018 toimitettiin 11. helmikuuta 2018 Monacossa. Vaaleissa valittiin 24 edustajaa viisivuotiskaudelle Monacon kansallisneuvostoon. Priorité Monaco sai 21 edustajaa, Monacon horisontti kaksi ja monacolainen liitto yhden. Vaaleissa tutkintavankeudessa olevilla ei ollut äänioikeutta, jota Freedom House kritisoi. Vaalit olivat muuten vapaat.
Māzandarān

Provinssi Iranin kartalla.
Māzandarān   on yksi Iranin 31 provinssista. Se sijaitsee maan pohjoisosassa, Kaspianmeren rannalla. Provinssin pääkaupunki on Sārī. Vuonna 2010 provinssissa eli noin  kolme miljoonaa  asukasta. Aikaisemmin sassanidien valtakaudella ja abbasidien valtakunnassa provinssi tunnettiin nimellä "Tabaristan". Sieltä oli kotoisin kuuluisa islamin oppinut al-Tabari (838–923).
Damavand on Iranin korkein vuori
Aiheesta muualla

Kuvia tai muita tiedostoja aiheesta Māzandarān Wikimedia Commonsissa
Iranin provinssit
Ālborz
Ardabīl
Āzārbāyjān-e Gharbī
Āzārbāyjān-e Sharqī
Būšehr
Chahār Mahāl ja Bakhtīārī
Esfahan
Fārs
Gīlān
Golestan
Hamadān
Hormozgān
Īlām
Kermān
Kermānšāh
Khorāsān-e Junoubi
Khorāsān-e Razavi
Khorāsān-e Shomali
Khūzestān
Kohgiluye ja Buyer-Ahmad
Kordestān
Lorestān
Markazī
Māzandarān
Qazvīn
Qorn
Semnān
Sīstān ja Balūchestān
Teheran
Yazd
Zanjān
Monacon parlamenttivaalit 2008

Monacon parlamenttivaalit 2008 toimitettiin 3. helmikuuta 2008 Monacossa. Vaaleissa valittiin 24 edustajaa Kansallisneuvostoon. Valittujen joukossa oli kuusi naista. Valittujen parlamenttikausi kesti viisi vuotta. Vaalit olivat vapaat. Vaaleissa äänesti 76,9 prosenttia äänioikeutetuista. Monacolainen unioni sai vaaleissa 21 paikkaa, Rassemblement & Enjeux kolme.
Mávra Vouná

Mávra Vouná -vuoria ja Pápaksen laguunia.
| --- | --- |
Sijainti:  Dytikí Achaḯa, Akhaia, Länsi-Kreikka, Kreikka
Korkeus merenpinnasta:  240 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mávra Vouná (kreik. Μαύρα Βουνά) on joukko vuoria ja kukkuloita Peloponnesoksen niemimaan luoteisosassa Kreikassa. Niiden suurin korkeus on noin 240 metriä.
Mávra Vouná -vuoria ja Strofylián kosteikkoja.
Mávra Vouná, suomeksi ”Mustat vuoret”, sijaitsevat Akhaian alueyksikössä Dytikí Achaḯan kunnan alueella. Ne ovat osa Kotýchin ja Strofylián kosteikkojen kansallispuistoa ja Natura-aluetta, ja sijaitsevat sen pohjoisosassa Áraxoksen niemellä Pápaksen laguunin, Prókopos-järvilaguunin, Strofylián metsän sekä Patraksenlahden ja Joonianmeren välisellä alueella.
Vuoret ovat kalkkikiveä. Ne ovat saaneet nimensä kasvillisuutensa tummasta sävystä kaukaa katsottuna. Vuorilla kasvaa harvaa tammimetsää sekä matalaa frýganaa. Vuorten endeemisiin kasvilajeihin kuuluu muun muassa Centaurea niederi -asterikasvi.
Aiheesta muualla

Kuvia tai muita tiedostoja aiheesta Mávra Vouná Wikimedia Commonsissa
Mukhtar Abbas Naqvi

| Mukhtar Abbas Naqvi |
| --- | --- |

Intian vähemmistöministeri
 3. syyskuuta 2017 –  
Intian vähemmistöasioiden valtioministeri (itsenäinen)
 12. heinäkuuta 2016 – 3. syyskuuta 2017  
Edeltäjä:  Najma Heptulla
Intian vähemmistöasioiden valtioministeri
 26. toukokuuta 2014 – 12. heinäkuuta 2016  
Seuraaja:  Virendra Kumar
Parlamentaaristen asioiden valtioministeri
 26. toukokuuta 2014 – 3. syyskuuta 2017  
Edeltäjä:  Velu Narayanasamy
Seuraaja:  Vijay Goel
Henkilötiedot
Syntynyt: 15. lokakuuta 1957 (ikä 66) Allahabad, Uttar Pradesh, Intia
Tiedot
Puolue:  Intian kansanpuolue
Mukhtar Abbas Naqvi (s. 15. lokakuuta 1957) on intialainen poliitikko, joka toimii nykyisin maansa vähemmistöministerinä ja parlamentaarikkona Rajya Sabhassa. Hän edustaa Intian kansanpuoluetta ja on Modin toisen hallituksen ainoa muslimi.
Intian kansanpuolueen nuoriso-osaston Allahabadin piirikunnan varajohtajana ja pääsihteerinä hän toimi 1978–1979. Vuosina 1992–1997 hän toimi puolueensa nuoriso-osaston varajohtajana koko maassa. Vuoden kuluttua varajohtajan tehtävistä hänet äänestettiin parlamentin alahuoneeseen ensimmäistä kertaa. Tuolloin hänestä tuli kansanpuolueen ensimmäinen parlamentin alahuoneeseen valittu muslimiedustaja.
Intian parlamenttivaalien 2014 jälkeen Naqvi työskenteli vähemmistöministeriössä valtioministerinä. Hän pääsi johtamaan ministeriötä itsenäisesti, kun hänen edeltäjänsä Najma Heptullah erosi tehtävästään 2016. Vuonna 2017 hänet ylennettiin valtioministeristä vähemmistöasioiden hallitusministeriksi.
Aiheesta muualla

Kuvia tai muita tiedostoja aiheesta Mukhtar Abbas Naqvi Wikimedia Commonsissa
Profiili Intian vähemmistöministeriön sivuilla
Profiili Intian hallituksen sivuilla
Moision koulu (Salo)

Moision koulu
Moision koulu on Salon Moisiossa sijaitseva yläaste. Koulussa toimii musiikkiluokka sekä tietotekniikkaan ja viestintään painottuva medialuokka. Lukuvuonna 2010–2011 koulussa opiskeli 451 oppilasta, ja opettajia oli yhteensä 41.
Osa koulurakennuksesta tuhoutui elokuussa 2001 tapahtuneessa palossa. Toukokuussa 2010 huoltotilassa syttynyt tulipalo aiheutti teknisen työn ja tekstiilityön luokkiin savuvaurioita.
Aiheesta muualla

Moision koulun kotisivut[vanhentunut linkki]
Muki

Muki on lieriömäinen korvallinen astia, josta nautitaan juomaa, useimmin kuumaa juomaa, kuten teetä tai kahvia. Mukeista juodaan myös kylmiä juomia, mutta ne tarjotaan tavallisemmin juomalasista. Mukeja valmistetaan muun muassa savesta, muovista ja lasista. Oluen nauttimiseen tarkoitettua yleensä lasista mukia kutsutaan kolpakoksi. Mukeja käytetään myös lasten juoma-astioina ennen juomalaseja. Pikkulasten mukit on yleensä valmistettu muovista.
Mukin erottaa kupista paksumpi reuna, useimmiten suurempi koko sekä monesti suora seinä.[lähde? ]
Kuvia mukeista

Wikimedia Commonsissa on kuvia tai muita tiedostoja aiheesta .
Wikipedia-muki
Kermansaven mukit Heinä ja Oliivi
Miss Hämeenlinna

Miss Hämeenlinna on vuosittain Hämeenlinnassa järjestettävä kauneuskilpailu, jonka järjestäjänä toimii mallitoimisto Studio Face. Studio Face järjesti kilpailun ensimmäistä kertaa vuonna 2017.
Voittajat

| vuosi | Miss Hämeenlinna | 1>  perintöprinsessa | 2>  perintöprinsessa |
| --- | --- | --- | --- |
| 2017 | Iiris Yli-kaatiala | Suvi Karttunen | Sanni Kujanpää |
| 2018 | Elisa Karimo | Mariangel Velasquez | Laura Siemek |
| 2019 | Iida Hynnilä | Essi Pohjola | Emilia Aronen |
| 2021 | Diana Makasyuk | Iida Bonden | Assi Liitti |
Aiheesta muualla

Facebook
Misshameenlinna.fi
Montezuman piirikunta

Montezuman piirikunta (engl. Montezuma County) on Yhdysvaltojen Coloradon osavaltiossa sijaitseva piirikunta. Vuonna 2019 väkiluvuksi arvioitiin 26 183.. Sen pinta-ala on 5 300 neliökilometriä. Piirikunnan hallintokeskus ja suurin kaupunki on Cortez.
Mesa Verden kansallispuisto sijaitsee Montezuman piirikunnassa.
Väestö

Piirikunnan asukkaista 73,1 prosenttia on valkoisia, 12,2 prosenttia latinalaisamerikkalaisia ja 11,8 prosenttia intiaaneja. 98,9 prosenttia asukkaista on Yhdysvaltain kansalaisia. Piirikunnan väestön keski-ikä on 44,1 vuotta.
Kuvia piirikunnasta

Piirikunnan oikeustalo.
Hovenweepin kansallismonumentin linnoitus.
Aiheesta muualla

Kuvia tai muita tiedostoja aiheesta Montezuman piirikunta Wikimedia Commonsissa
Mikk Reintam

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 22. toukokuuta 1990 (ikä 34)
Syntymäpaikka: Tallinna, Viron SNT, Neuvostoliitto
Pelipaikka: puolustaja
Pituus: 191 cm
Lempinimi: Kartmatu (virosta peloton)
Seura
Seura: Alloa Athletic
Junioriseurat
: Flora
Seurat
| Vuodet | Seura | O | (M) |
| 2007–2008 | Valga | 48 | (1) |
| 2007 | → Valga II | 1 | (0) |
| 2009–2010 | Flora | 21 | (2) |
| 2009–2010 | → Flora II | 27 | (1) |
| 2010 | Viljandi Tulevik | 14 | (2) |
| 2011–2013 | JJK | 74 | (2) |
| 2014 | Nõmme Kalju | 18 | (2) |
| 2014 | → Nõmme Kalju II | 2 | (0) |
| 2015 | MFK Frýdek-Místek | 7 | (0) |
| 2015– | Alloa Athletic | 12 | (0) |
| Yhteensä | Yhteensä | 222 | (10) |
Maajoukkue
| 2008–2009 | Viro U19 | 9 | (0) |
| 2011–2012 | Viro U21 | 12 | (0) |
| 2013 | Viro U23 | 1 | (0) |
| 2011– | Viro | 11 | (0) |
 Seurajoukkueuran tilastot kattavat vain kansalliset sarjat, päivitetty 19. joulukuuta 2015.  Maajoukkueuran tilastot päivitetty 14. lokakuuta 2015.
Mikk Reintam (s. 22. toukokuuta 1990 Tallinna, Viron SNT, Neuvostoliitto) on virolainen jalkapalloilija, pelipaikaltaan puolustaja. Hän edustaa Skotlannin mestaruussarjassa pelaavaa Alloa Athleticia.
Ura

Reintam aloitti uransa virolaisessa suurseurassa FC Florassa, jossa hän pelasi junioreissa. Vuonna 2007 hän siirtyi Esiliigassa pelaavaan FC Valgaan. Hän pelasi seurassa kaksi kautta ennen paluuta FC Floraan, jossa hän pelasi edustusjoukkueen lisäksi seuran kakkosjoukkueessa. Vuonna 2010 Reintam siirtyi JK Tulevik Viljandiin. Hän pelasi seurassa neljätoista ottelua. Helmikuussa 2011 Reintam siirtyi koejaksolle Veikkausliigassa pelaavaan JJK Jyväskylään, jonka kanssa hän teki myöhemmin kolmen vuoden sopimuksen. Reintam debytoi Veikkausliigassa 12. toukokuuta 2011 ottelussa Rovaniemen Palloseuraa vastaan. Ensimmäiset maalinsa Veikkausliigassa hän teki 31. heinäkuuta Kuopion Palloseuraa vastaan luvuin 4−4 päättyneessä ottelussa.
Maajoukkueura

Reintam on edustanut Viron nuorisomaajoukkueita. Hän debytoi A-maajoukkueessa 25. toukokuuta 2011 Baskimaita vastaan, mutta tätä ei nimitetty viralliseksi maaotteluksi. Reintamin ensimmäisen virallinen A-maaottelu oli Chileä vastaan. Hän teki oman maalin toisessa maaottelussaan Uruguayta vastaan. Hän oli tätä ennen edustanut Viron alle 19-vuotiaita yhdeksässä ottelussa.
Aiheesta muualla

Reintam weltfussball.de-sivustolla (saksaksi)
Reintam soccerway.com-sivustolla (englanniksi)
Nadja Michael

Nadja Michael (2010)
Nadja Michael (s. 1969, Wurzen, Itä-Saksa) on saksalainen oopperalaulaja. Hän aloitti uransa mezzosopraanona, mutta siirtyi huhtikuussa 2005 sopraanoksi. Hänen äitinsä isotäti oli sopraano Erna Sack.
Michael opiskeli Stuttgartissa ja Indianan yliopiston Jacobs School of Musicissa. Hänellä todettiin 19-vuotiaana aivokasvain, ja hän pakeni Länsi-Saksan puolelle. Michael on esiintynyt muun muassa La Scalassa, Covent Gardenissa, Glyndebournen festivaalilla, Verona Arenassa, Wienin valtionoopperassa, Salzburgissa, Münchenissä, Brysselissä, Chicagossa ja Berliinissä. Rooleja hänellä on ollut muiden muassa oopperoissa Fidelio, Salome, Macbeth, Wozzeck ja Médée.
Michaelilla on kaksi tytärtä.
Možga

| Možga (Можга) |
| --- | --- |
 vaakuna
 Udmurtian tasavallan sijainti Venäjällä, alla kaupungin sijainti Udmurtiassa
 Možga
 Koordinaatit: 56°27′N, 52°13′E 
Valtio:  Venäjän federaatio
Tasavalta:  Udmurtia
Perustettu:  1835
Kaupungiksi:  1926
Väkiluku (2010)  ():  47 961
Aikavyöhyke:  UTC+4 (MSK+1) 
Postinumero:  427790–427798
Suuntanumero(t):  +7 34139
Rekisterikilpi:  18
 
 http://www.mozhga-gov.ru/ 
Infobox OKVirheellinen NIMI-arvo: 
Možga (udmurtiksi ja ven. Можга́) on kaupunki Sjuga-joen varrella Udmurtian lounaisosassa Venäjällä 97 kilometriä Iževskistä lounaaseen. Kaupungin asukasluku on 47 961 (2010). Možga ei kuulu sitä ympäröivään Možgan piiriin (28 293 as., 2010) vaan muodostaa oman kaupunkipiirikuntansa.
Kaupungin vanha rautatieasema.
Možga on ainoa teollisuuskeskus Lounais-Udmurtiassa. Kaupungin läheisyydessä on seitsemän maakaasukenttää.[lähde? ]
Historia

Paikkakunta perustettiin Sjugan lasitehtaan perustamisen yhteydessä 1835 ja tunnettiin nimellä Sjuginski zavod. Vuonna 1924 se sai nimen Krasnyi, ja nykyisen nimensä ja kaupungin statuksen vuonna 1927.[lähde? ]
Aiheesta muualla

Kuvia tai muita tiedostoja aiheesta Možga Wikimedia Commonsissa
Pääkaupunki: Iževsk

Glazov | 
Kambarka | 
Možga | 
Sarapul | 
Votkinsk
Udmurtian hallinnollinen jako
| --- | --- |
Kaupunkipiirikunnat:  Iževsk (pääkaupunki) · Glazov · Možga · Sarapul · Votkinsk
Piirit:  Alnaši · Balezino · Debjosy · Glazov · Grahovo · Igra · Jar · Jukamenskoje · Kambarka · Karakulino · Kez · Kijasovo · Kizner · Krasnogorskoje · Malaja Purga · Možga · Sarapul · Selty · Šarkan · Sjumsi · Uva · Vavožin · Votkinsk · Jakšur-Bodja · Zavjalovo
Udmurtian lippu
Nainen (täsmennyssivu)

Nainen voi viitata esimerkiksi seuraaviin asioihin:
nainen, ihmisen sukupuoli
Nainen, Marionin albumi vuodelta 1984
Nainen, Dannyn albumi vuodelta 2002
Nainen, Paula Koivuniemen albumi vuodelta 2009
”Nainen”, Marionin kappale ja single vuodelta 1984, suomenkielinen käännös kappaleesta ”Voglio”
”Nainen”, Dannyn kappale ja single vuodelta 2002
”Nainen”, Paula Koivuniemen kappale ja single vuodelta 2009
Multilineaarikuvaus

Funktio  f:R^{n\times m}\to B on multilineaarikuvaus, jos  f(x_{1},x_{2},\ldots ,x_{m}) on lineaarinen jokaisen pystyriviargumenttinsa suhteen.
Esimerkit

Determinantti-funktio on multilineaarifunktio pystyriviensä suhteen, koska jos  x_{1},\ldots ,x_{i},\ldots ,x_{m} ja  y_{i} ovat pystyvektoreita, niin
det(x_{1},\ldots ,x_{i}+y_{i},\ldots ,x_{m})=det(x_{1},\ldots ,x_{i},\ldots ,x_{m})+det(x_{1},\ldots ,y_{i},\ldots ,x_{m}).
Aiheesta muualla

Vektoriavaruuksien tensoritulot[vanhentunut linkki]
Mikk Langeproon

Mikk Langeproon (s. 4. heinäkuuta 1995) on virolainen harmonikkataiteilija ja muusikko.
Opinnot

Mikk Langeproon aloitti harmonikansoiton 8-vuotiaana Tallinnan Musiikkikoulussa opettajinaan Igor Jõeleht ja Kristel Laas. Tämän jälkeen hän jatkoi opintojaan Georg Ots´an Musiikkikoulussa Tiina Väljan harmonikkaluokalla. Hän suoritti samaan aikaan opintonsa Kadrioru Saksan lukiossa ja valmistui sieltä parhain mahdollisin arvosanoin.
Mikk sai kandidaatin tutkinnon Sibelius-Akatemiasta (prof. Matti Rantanen). Hän osallistui myös vuosina 2017-2018 opiskelijoiden vaihto-ohjelmaan Grazin yliopistossa, Itävallassa (prof. Janne Rättyä). Vuonna 2019 Mikk Langeproon valmistui Sibelius-Akatemiasta.